# Japan Weekend Valencia

El Japan Weekend, abans Saló del Manga de València és una fira semestral oberta al públic otaku i dedicada al cosplay, el manga, l'anime i tot allò relacionat amb la cultura japonesa i l'entreteniment en general: arts marcials, ball del Para-Para, cinema, còmics, gastronomia, karaoke, quimonos, videojocs, etc. El Saló té lloc en maig i novembre durant dos dies de cap de setmana a la Fira Mostrari Internacional de València, de titularitat pública, però l'organitza l'empresa privada Jointo, la qual celebra altres fires amb el nom de Japan Weekend a Barcelona, Bilbao, Madrid i Granada.
Abans, l'any 2006 havia tingut lloc una altra convenció a la Ciutat de les Arts i les Ciències anomenada Otaku Expression, amb més de deu mil assistents; les dues primeres edicions del Saló del Manga es feren al Heineken Greenspace del Port de València.
Per a la primera edició, al llarg de la setmana es feren activitats promocionals de l'esdeveniment a l'Estació del Nord de València. El primer Saló comptà amb vint expositors comercials distribuïts per dos mil metres quadrats. En aquella ocasió ja varen guanyar protagonisme els cosplayers i els concursos de karaoke i de videojocs. Des de la tercera edició es fa a Fira de València. Per a la tretzena edició (maig de 2015), l'espai del Saló passà de dos mil cinc-cents a nou mil cinc-cents metres quadrats, amb files de dos hores per a accedir al recinte.
En la catorzena edició (novembre de 2014), dissabte 21 se celebrà El dia de la Bola de Drac valenciana amb la projecció i l'eixida a la venda de l'edició estesa de la pel·lícula La batalla dels déus en Blu-ray i DVD —la qual inclou una pista d'àudio amb un doblatge al valencià sufragat per micromecenatge—, una taula redona i sessió de firmes amb els seiyū valencians Mari Carme Giner, Júlia Sorlí, Enric Puig i Sergio Capelo i el visionat del com-s'ha-fet Demana un desig.
En la dessetena (maig de 2016), a més del dissenyador Mamoru Yokota (Death Note, Naruto Shippuden) també participaren l'il·lustrador de Duel Masters Hippo, l'actriu de doblatge valenciana Júlia Sorlí i hi hagué dos activitats extraordinàries: un concert de música de la saga de videojocs The Legend of Zelda i l'espai Retro Weekend per a jugar amb consoles de videojocs antics. Des de 2018 es coneix com Japan Weekend. En novembre de 2019 i 2020 no es va celebrar per la les restriccions provocades per la Pandèmia de COVID-19.

## Edicions

| A. | Ed. | dies | € | Autors convidats | Cosplayers convidats |
| 2008 | I | 17 i 18 de maig | 3,5 | Maria Ferrer | |
| 2008 | II | 22 i 23 de novembre | 4,5 | | |
| 2009 | III | 28 i 29 de març | | | |
| 2009 | IV | 3 i 4 d'octubre | 5 | Jesulink, Eduardo de paz | Jia Crens, Kyle |
| 2014 | XIV | 22 i 23 de novembre | 8/14 | | |
| 2015 | XV | 16 i 17 de maig | | | |
| 2015 | XVI | 21 i 22 de novembre | | | |
| 2016 | XVII | 15 i 16 de maig | 8 | Mamoru Yokota | Giada Robin, Illisia |
| 2016 | XVIII | 26 i 27 de novembre | 8/20 | Shigeto Koyama | Misa Chiang, Elle Cosplay, Starbit |
| 2017 | XIX | 13 i 14 de maig | | | |
| 2017 | XX | 25 i 26 de novembre | | | Deadlift Lolita |
| 2018 | XXI | 19 i 20 de maig | | Junko Iwao, Ryu Kawamura, Yu Manabe |
| 2018 | XXII | 25 i 26 de novembre | | | |
| 2019 | XXIII | 18 i 19 de maig | | | Tenkou |
| 2021 | | 10 i 11 de juliol | | | |
| 2021 | | 27 i 28 de novembre | | | |
| 2022 | | 7 i 8 de maig | | | |
| 2022 | | 26 i 27 de novembre | | | Ariel Van De Kamp, Nekolii, Rose in a Corpse |
| 2023 | | 6 i 7 de maig | | | |

## Referències

* ↑ «Japan Weekend Valencia» (en castellà). nferias. [Consulta: 9 abril 2023].
* ↑ «El salón del Manga abre sus puertas en Valencia» (en castellà). ABC, 13-05-2016 [Consulta: 23 novembre 2016].
* ↑ «El Salón del Manga llega a Valencia» (en castellà). Levante-EMV, 18-05-2008 [Consulta: 23 novembre 2016].
* ↑ «Estació Del Nord – Manga 2008, del 10 al 16 de Mayo de 2008 en Valencia» (en castellà). Ramen para dos, 13-05-2008 [Consulta: 23 novembre 2016].
* ↑ Francisco Álvarez «El Salón del Manga nace en Valencia» (en castellà). El Mundo, 18-05-2008 [Consulta: 23 novembre 2016].
* ↑ «Crónica del Salón Manga de Valencia» (en castellà). Akihabara Blues, 19-05-2008. [Consulta: 23 novembre 2016].
* ↑ «Reportaje: XIII Salón del Manga de Valencia» (en castellà). Hello Friki, 12-05-2014. [Consulta: 23 novembre 2016].
* ↑ «XVI Salón del Manga de Valencia: Japan Weekend 21 y 22 de noveimbre» (en castellà). Valencia Bonita, 09-11-2015 [Consulta: 23 novembre 2016].
* ↑ Antonio López López «El salón del manga regresa a la Feria de Valencia el 14 y 15 de Mayo» (en castellà). Games & Tech, 13-05-2016 [Consulta: 23 novembre 2016]. Arxivat 23 de novembre 2016 a Wayback Machine. «Còpia arxivada». Arxivat de l'original el 2016-11-23. [Consulta: 23 novembre 2016].
* 1 2 «València celebra el primer Japan Weekend després de l'estat d'alarma». Àpunt, 11-07-2021. [Consulta: 9 abril 2023].
* ↑ «Salón del Manga de Valencia 2008, 17 y 18 de Mayo» (en castellà). Ramen para dos, 20-12-2007 [Consulta: 23 novembre 2016].
* ↑ «II Salón del Manga de Valencia» (en castellà). Entrecomics, 08-10-2008 [Consulta: 23 novembre 2016]. Arxivat 23 de novembre 2016 a Wayback Machine. «Còpia arxivada». Arxivat de l'original el 2016-11-23. [Consulta: 23 novembre 2016].
* ↑ «Japan Weekend en Valencia» (en castellà). El Club Express, 14-11-2014 [Consulta: 23 novembre 2016]. Arxivat 23 de novembre 2016 a Wayback Machine. «Còpia arxivada». Arxivat de l'original el 2016-11-23. [Consulta: 23 novembre 2016].
* ↑ «Esta semana se celebrará el XV Salón del Manga Valencia» (en castellà). Guilty Bit, 14-05-2015 [Consulta: 23 novembre 2016].
* ↑ «Japan Weekend Valencia. Salón Manga 2015» (en castellà). Comunitat Valenciana [Consulta: 23 novembre 2016]. Arxivat 23 de novembre 2016 a Wayback Machine. «Còpia arxivada». Arxivat de l'original el 2016-11-23. [Consulta: 23 novembre 2016].
* ↑ «Mamoru Yokota invitado al XVII Salón del Manga de Valencia» (en castellà). Ramen para dos, 27-04-2016 [Consulta: 23 novembre 2016].
* ↑ «Giada Robin invitada al Salón del Manga de Valencia» (en castellà). esCosplay, 25-04-2016 [Consulta: 23 novembre 2016]. Arxivat 23 de novembre 2016 a Wayback Machine.
* ↑ «Shigeto Koyama, diseñador de Big Hero 6, invitado al Salón del Manga de Valencia» (en castellà). Ramen para dos, 10-11-2016 [Consulta: 23 novembre 2016].
* ↑ «Cosplayers invitados en Japan Weekend Madrid y Salón del Manga de Valencia» (en castellà). esCosplay, 15-11-2016 [Consulta: 23 novembre 2016]. Arxivat 23 de novembre 2016 a Wayback Machine.
* ↑ Enric, Eduardo. «València se convierte en el centro de la cultura japonesa en la nueva edición de la Japan Weekend». Levante -EMV, 11·11·22. [Consulta: 8 abril 2023].

## Vegeu també

* Saló del Manga de Barcelona